Debati i dytë i kandidatëve demokratë
10 nga pretendentët demokratë për president zhvilluan mbrëmë një debat në Detroit.
Pretendentët demokratë në zgjedhjet presidenciale zhvilluan një raund të dytë debatesh dje në Detroit, duke intensifikuar kritikat ndaj Presidentit Trump. Si rezultat i numrit të madh të kandidatëve, debati po zhvillohet me dy faza. Dje në debat u përfshinë 10 nga pretendentët, ndërsa sonte do të zhvillohet faza e dytë me 10 kandidatët e tjerë. Përveç kritikave në adresë të presidentit, mes 10 pjesëmarrësve demokratë mbrëmë pati edhe akuza e kritika ndaj njeri-tjetrit, duke nxjerrë në pah tensione në rritje mes kandidatëve të moderuar dhe atyre progresivë. Mbrëmë ishte nata e parë për raundin e dytë të debateve. Debatet u mbizotëruan nga propozime për kujdesin shëndetësor, imigracionin dhe shanset e secilit prej kandidatëve për të mundur Presidentin Trump. Duke vënë në shenjestër planet radikale të propozuara për kujdesin shëndetësor dhe ndryshimet klimatike, disa nga konkurrentët më të moderuar i detyruan kandidatët më progresivë, si Bernie Sanders dhe Elizabeth Warren të hidheshin në mbrojtje. u shpreh John Hickenlooper, ish-guvernator i Kolorados. Senatori Sanders i doli në mbrojtje propozimit të tij radikal për kujdes shëndetësor të mbuluar nga shteti dhe vuri në dukje se në bazë të anketave ai do ta mundë Presidentin Trump: tha Senatori Sanders. Ligjvënësi nga Ohajo Tim Ryan paralajmëroi se demokratët mund të humbasin zgjedhjet nëse ofrojnë propozime të ekstremit të majtë për kujdesin shëndetësor, ekonominë dhe mjedisin. tha ligjvënësi Ryan. Por Senatorja Elizabeth Warren i paralajmëroi demokratët se duhet të dalin me propozime të guximshme nëse duan të mundin Presidentin Trump vitin e ardhshëm: tha Senatorja Warren. Megjithëse demokratët patën përplasje të shumta me njeri-tjetrin, vëmendja kryesore në debat ishte Presidenti Trump. tha kandidati Beto O’Rourke. Në intervista me votuesit që e ndoqën debatin, opinionet janë të përziera lidhur me fituesin e mbrëmshëm. Duket se debati i Detroitit nuk arriti të përcaktonte një kandidat me epërsi të qartë: thotë një votuese nga shteti Nju Hempshër. Por pati edhe votues që shprehen se pretendentë si Senatorja Warren kanë tërhequr së tepërmi vëmendjen e medias dhe nuk po u japin mundësi të tjerëve të argumentojnë qëndrimet e tyre: thotë Chriss Figge, votues demokrat nga Denveri. Sonte zhvillohet faza e dytë e debatit, me 10 kandidatët e tjerë, ndër to pretendenti që kryeson aktualisht në anketa, Joe Biden, si dhe Senatorja Kamala Harris, Senatori Cory Booker dhe ish-Sekretari për Strehimin dhe Zhvillimin Urban, Julian Castro.